ඔබ දකින නිර්මාණ පිටුපස බොහෝ දෙනකුගේ ශක්තිය දහඩිය ගැබ්ව ඇති බව අප සැවොම දන්නා කරුණකි.නිර්මාණයක් යනු සාමුහික කටයුත්තකි.ඇතැමුන්ගේ රුව , අප දකින මුත් ඇතැමුන් කිසිදු දිනක කරළියට පැමිණෙන්නේ නැත.Behind The Scene ඒ නොදකින පංගු කරුවන් සොයා යන අපුරු චාරිකාවකි.Behind The Scene තුළින් අද අප හඳුන්වා දෙන්නේ ශ්‍රව්‍ය දෘශ්‍ය සහයක (බූම් ඔපරේටර් )ලෙස කටයුතු කරන සංජීව නිශ්ශංකයි.සංජීව කියමු බලන්න ගාල්ලෙ හිටිය ඔයා කොළඹ රැකියාවක් සොයා ආවෙ කොහොමද කියල?මම ඉගෙන ගත්තේ ගාල්ල මඩකුඹුර මහාවිද්‍යාලයේ .පාසල් වේදිකා නට්‍ය වලට රංගනයෙන් දායක වුනා.දිනේෂ් කියන මගෙ යාළුවෙක් ගෙ සහෝදරයෙක් වන චන්දන සිල්වා සී.එස්.වීඩියෝ කියල ආයතනයක් පවත්වාගෙන යනවා.එතුමාගෙ කැමරා සහායක ලෙස වැඩ කරන්න මට අවස්ථාව ලබා දෙන්නේ දිනේෂ්.මෙහි බොහොමයක් කෙරෙන්නේ මංගල උත්සව, වෙළෙඳ දැන්වීම්, වාර්තාමය වැඩසටහන් හැදීමයි.ටික කලක් වැඩ කරමින් ඉන්නකොට චන්දන මහත්තය මට හදුන්වල දෙනව, සිනේලින්ක් වීඩියෝ හවුස් ආයතනයේ නිෂ්පාදන කළමනාකරු විරාජ් රත්නායක මහත්තයව.මෙතුමා මට ආලෝක(ලයිටින්) කරන ශිල්පියකු ලෙස රැකියාව ලබා දෙනවා.මෙන්න මෙහෙමයි මම කොළඹ එන්නේ.ආලෝක කරනයෙන් දායක වෙන්න ලැබුණු ටෙලිය හා මෙතෙක් ආ ගමන ගැන කියමු?සපුමලී ටෙලියෙන් තමයි වැඩ ඇරඹුවෙ.ට්‍රැක්ඩොලි ක්‍රියාකරුවෙක් ලෙසත් වැඩ කළා.මේ වසර හතර තුළ ටෙලිනාට්‍ය 15වකට පමණ සහභාගි වී තිබෙනවා.